kalixlouiis/myanmar-wikipedia-corpus huggingface dataset:
လူစုစုပေါင်း ၂၆ ဦး သေဆုံးခဲ့ရပြီး ၃၁၃ ဦးသည် ထိခိုက်ဒဏ်ရာရရှိခဲ့ကြကာ ထိုအထဲမှ ၁၃၃ ဦးသည် အလွန်ပြင်းထန်သည့် အနေအထား ဖြစ်သည်။
တရုတ်စင်ဟွာသတင်းဌာနက မူလငလျင်ကြီးကြီးနောက်တွင် ငလျင်ငယ်များ ၇ ကြိမ် လှုပ်ခတ်ခဲ့ပြီး ၎င်းတို့တွင် အမြင့်ဆုံးငလျင်သည် ပမာဏ ၄.၇ ရှိခဲ့သည်။
ငလျင်ကြောင့် လူပေါင်း ၁၂၇၀၀၀ ဦးသည် အနီးအနားရှိ ကယ်ဆယ်ရေးအဆောက်အဦများသို့ ပြောင်းရွှေ့ခဲ့ရသည်။
ဤငလျင်မလှုပ်ခတ်မီကပင် အကြိုငလျင်အနေဖြင့် နှစ်လမတိုင်မီကပင် ထိုဒေသ၌ ငလျင်အသေးစားကလေးများသည် ၁၀၀၀ ကျော် လှုပ်ခတ်ခဲ့သည်။
ပျက်စီးဆုံးရှုံးမှုများကို ကွင်းဆင်းစာရင်းကောက်ပြီးနောက်တွင် လူနေအိမ် ၁၀၃၉ လုံး ပျက်စီးခဲ့ရပြီး ၄၉၉၄ လုံးကျော်သည် ပြင်းထန်စွာ ပျက်စီးခဲ့သည်။
ဤငလျင်သည် ဆူနာမီလှိုင်းများကို ဖြစ်ပေါ်စေခဲ့သည့် ဂျပန်ရှိ ပိုမိုကြီးများသည့် ငလျင်မလှုတ်ခတ်မီ တစ်ရက်စောကာ လှုပ်ခတ်ခဲ့သည်။
ပျက်စီးမှုနှင့် သက်ရောက်မှုများ ငလျင်ဗဟိုချက်သည် မြို့၏ ဗဟိုမှ ၂ ကီလိုမီတာ (၁.၂ မိုင်) အကွာတွင် တည်ရှိသည်။
၎င်းမြို့သည် လူဦးရေ ၂၇၀,၀၀၀ ဦးကျော်နေထိုင်လျက်ရှိကာ လူနည်းစုတရုတ်လူမျိုးများစွာတို့ မှီတင်းနေထိုင်လျက်ရှိသည့် နေရာဖြစ်သည်။
နိုင်ငံ၏ သတင်းအေဂျင်စီက အိမ်များနှင့် အဆောက်အဦ ၁၂၀၀ သည် ပျက်စီးခဲ့ရပြီး ၁၇၅၀၀ ပတ်ဝန်းကျင်ခန့်သည် ဆိုးရွားစွာပျက်စီးခဲ့ရသည်။
ငလျင်နှင့် နောက်ဆက်တွဲငလျင်များများကြောင့် ပတ်ဝန်းကျင်ရှိဒေသများတွင်လည်း မီးပြတ်တောက်မှုများ ကြုံတွေ့ခဲ့ရသည်။
မြန်မာနိုင်ငံတွင်မူ ထိခိုက်ပျက်စီးမှုအခြေအနေကိုမူ မသိရှိရပေ။
မီးပြတ်တောက်မှုများကြုံတွေ့ခဲ့ရသော်လည်း တယ်ကီကွန်းဆက်သွယ်ရေးများသည် ငလျင်လှုပ်ခတ်ပြီးနောက်တွင် ဆက်လက်အလုပ်လုပ်ဆောင်ခဲ့သည်။
လူပေါင်း ၁၂၇,၀၀၀ ဦးနီးပါးကို ငလျင်လှုပ်ခတ်ပြီးနောက်တွင် Yingjiang မြို့မှ ရွှေ့ပြောင်းပေးခဲ့ရသည်။
၎င်းငလျင်သည် လူပေါင်း ၃၄၄၆၀၀ ဦးအပေါ် သက်ရောက်မှု ရှိခဲ့သည်။
တရုတ်ဗဟိုတယ်လီဗွီးရှင်းက ပျက်စီးနေသည့်အဆော်ကအဦများကို ပြသခဲ့သည်။
ပျက်စီး၍ ပရမ်းပတာဖြစ်နေသည့် လမ်ပေါ်တွင် ရဲဝန်ထမ်းများသည် ယာဉ်သွားလာမှုကို ညွှန်ကြားနေသည်။
ဒေသခံတစ်ဦးက ဘီဘီစီကို ပြောပြသည်မှာ "စူပါးမားကတ်အဆောက်အဦတစ်ခုသည် ပြိုလဲသွားခဲ့ပြီး အနီးအနားရှိ အခြားအဆောက်အဦ သုံးခုသည်လည်း ဆိုးရွားစွာပင် ပျက်စီးခဲ့သည်" ဟု ဆိုခဲ့သည်။
ထို့အပြင် "အိမ်တိုင်းနီးပါး၏ နံရံများသည်လည်း ပြိုကျနေသည်" ဟု ဆိုခဲ့သည်။
သေးငယ်သည့် ငလျင်ငယ်များသည် ဤဒေသတွင် နှစ်လကြာ ဆက်လက်ဖြစ်ပွားနေကာ များစွာသောအဆောက်အဦများကို ပျက်စီးစေခဲ့သည်။
ဘူမိသွင်ပြင်ဆိုင်ရာပညာရှင်များက ရှင်းပြသည်မှာ ဤငလျင်၏ ပြင်းအားသည် အဆောက်အဦများကို ပြိုလဲသွားစေရန်အတွက် လုံလောက်ခဲ့သည်ဟု ဆိုခဲ့သည်။
တုံ့ပြန်မှုများ ဖြစ်ပွားသည့်ဒေသသို့ တဲ ၅၀၀၀၊ စောင် ၁၀၀၀၀ စသည်တို့နှင့် ကယ်ဆယ်ရေးလုပ်ငန်းများလုပ်ဆောင်ရန်အတွက် အင်အား ၁၀၀၀ နီးပါးကို စေလွှတ်ခဲ့သည်။
မကာအိုကြက်ခြေနီအသင်းက ၂၀၀၀၀၀ RMB ကို ငလျင်လှုပ်ခတ်မှုအတွက် ကယ်ဆယ်ရေးများ လုပ်ဆောင်နိုင်ရန် ပေးအပ်ခဲ့သည်။
စင်ဟွာက ဖော်ပြသည်မှာ ထိုဒေသသည် "ငလျင်ကျရောက်သည့်ခါးပတ်နေရာ" ဟု ဆိုခဲ့သည်။
ထိုဒေသတွင် မကြာသေးသည့်လများက ငလျင်ငယ်ပေါင်း ၁၀၀၀ သည် လှုပ်ခတ်ခဲ့သည်။
မီးသတ်သမားများနှင့် အခြားကယ်ဆယ်ရေးသများများသည် မြေအောက်တွင် ကယ်ဆယ်ရေးလုပ်ငန်းများ လုပ်ဆောင်နေချိန်တွင်လည်း ငလျင်အပြီးများစွာသော ငလျင်များ လှုပ်ခတ်ခဲ့သည်။
တရုတ်အစိုးရသည် မတ်လ ၁၁ ရက်နေ့တွင် ကယ်ဆယ်ရေးလုပ်ငန်းများအတွက် ယွမ် ၅၅ သန်းကို သုံးစွဲခဲ့သည်။
ထိုအချိန်တွင်ပင် ငွေကြေးဝန်ကြီးဌာနက အဆောက်အဦပြင်ဆင်ရန်အတွက် ယွမ် သန်း ၅၀ ကို ပေးခဲ့သည်။
ငလျင်လှုပ်ခတ်မှုကြောင့် Nujiang မြစ်ချိုင့်ဝှမ်းရှိ ၁၈၉,၀၀၀ ကီလိုဝပ်ထုတ်လုပ်မည့် ရေအားလျှပ်စစ်စီမံကိန်းသည်လည်း ကြန့်ကြာခဲ့သည်။
ကျေးနှုတ်သီး သည် လက်သုံးကိရိယာတမျိုးဖြစ်ပြီး ပစ္စည်းများအား မြဲမြဲကိုင်နိုင်ရန် သုံးသည်။
ဥရောပ၌ ကြေးခေတ်တွင် ပူသောသတ္တုထည်တို့အား ကိုင်သည့် ညှပ်မှ တဆင့်မြင့်လာသောပစ္စည်းဟု ယူဆရသည်။
အရာဝတ္ထုများအား ကွေးရန် ဖိရန်လည်း အသုံးတည့်၏။
ကျေးနှုတ်သီးတွင် သတ္တုဖြင့်လုပ်သော တဆင့်သွားလီဗါတစုံပါပြီး အစွန်းတဖက်ဖက်ကို ပိတ်ပြီးနောက် ၎င်းတို့ကို ဗဟိုချက်၌ နေရာချလိုက်သည်။
ထိုအခါ ဗဟိုချက်၏ တဖက်စွန်းတွင် နှုတ်သီးတိုတစုံဖြစ်လာပြီး အခြားတဖက်၌ လက်ကိုင်ရှည် ဖြစ်လာ၏။
ဤနေရာချပုံက ပုဗ္ဗစက္ကမ (စက်မှုဆိုင်ရာ အားသာချက်တမျိုး) ကို ပေးသဖြင့် လက်၏ညှစ်အားကို အားကောင်းစေပြီး ပစ္စည်းကို မြဲမြဲထိန်းနိုင်လာသည်။
နှုတ်သီးတိုတို့သည် လက်ဖြင့်ကိုင်၍ လုပ်ရန် ငယ်လွန်းသော ပစ္စည်းများကိုလည်း ကိုင်တွယ်လုပ်ကိုင်နိုင်စေ၏။
အသွားချွန်ကျေးနှုတ်သီးမှာ အသွင်တူကိရိယာမျိုးဖြစ်သော်လည်း ကိုင်တွယ်ရန်ထက် ဖြတ်တောက်ရန်ကို အသားပေးထားသော ကိရိယာဖြစ်သည်။
ဖြတ်သွားနှစ်ဖက်ကြောင့် ကတ်ကြေးနှင့်ဆင်သော်လည်း ကတ်ကြေးကဲ့သို့ တဖက်နှင့်တဖက်ထပ်မှ ဖြတ်သည်မဟုတ်ဘဲ အသွားနှစ်ဖက် နှုတ်သီးချင်းအပ်ရုံဖြင့် တိခနဲပြတ်စေရန် စီမံထား၏။
လုပ်ငန်းခွင်မျိုးစုံ၌ အထွေထွေသုံး၊ သီးခြားလုပ်ငန်းသုံးများအဖြစ် ကျေးနှုတ်သီးအမျိုးမျိုး ရှိလေသည်။
ကဏန်းလက်မ သည် ဝတ္ထုပစ္စည်းများအား လိမ်အားပါပါဖြင့် ပုဗ္ဗစက္ကမ (စက်မှုဆိုင်ရာ အားသာချက်တမျိုး) အရ လှည့်ညှစ်နိုင်အောင် သုံးသည့် ကိရိယာဖြစ်သည်။
အလှည့်ခံပစ္စည်းများမှာ များသောအားဖြင့် မူလတိုင်နှင့် မူလီတို့အတွဲ ဖြစ်လေ့ရှိသည်။
မာကျောက်သည် အကွက်အခြေပြုကစားနည်းဖြစ်ပြီး ၁၉ ရာစုတွင် တရုပ်ပြည်၌ ထွန်းကားလာသည်။
နောက် ၂၀ ရာစုအစောပိုင်းတွင် ကမ္ဘာအနှံ့သို့ ပျံ့သွားသည်။
လေးယောက်ကစားသည်မှာ ပုံမှန်ဖြစ်သည်။
သုံးယောက်ကစားကြသည်လည်း ရှိ၏။
နေရာဒေသပေါ်လိုက်၍ ကစားနည်းစနစ်အတိုးအလျော့များရှိသော်လည်း အရှေ့ပိုင်း၌ရော အနောက်ပိုင်းတွင်ပါ ကျယ်ကျယ်ပြန့်ပြန့်ကစားလျက် ရှိသည်။
အွန်လိုင်း၌ ဖျော်ဖြေရေးအဖြစ်ပင် ပါဝင်အသုံးတော်ခံနေသည်။
ဖဲကစားနည်း ဆယ်တွဲခြင်းနှင့် ဆင်သည်။
အနိုင်ရရန် ကျွမ်းကျင်မှု၊ ဗျူဟာချတတ်မှုအပြင် ကံလည်း လိုသည်။
တရုပ်အက္ခရာနှင့်သင်္ကတများပါသော အတုံး ၁၄၄ တုံးဖြင့် လုပ်ထားသည်။
အချို့ဒေသများတွင် အတုံးအတိုးအလျှော့ ရှိနိုင်သေး၏။
အများအားဖြင့် ကစားသူတဦးသည် ၁၃ တုံး စရသည်။
တတုံးကောက် တတုံးချဖြင့် ကစားသွားပြီး သုံးတုံးပါ လေးတွဲနှင့် နှစ်တုံးပါ တစုံဖြစ်ပါက အနိုင်ရ၏။
အချို့အတုံးများ ရကာ နိုင်နိုင်သေးသည်။
ချက်ကိုစလိုဗက်ကီးယား အမျိုးသားဘောလုံးအသင်း () သည် ၁၉၂၀ မှ ၁၉၉၂ အထိ ချက်ကိုစလိုဗက်ကီးယားနိုင်ငံ၏ အမျိုးသား ဘောလုံးအသင်းဖြစ်ခဲ့သည်။
ချက်ကိုစလိုဗက်ကီးယား ဘောလုံးအဖွဲ့ချုပ်၏ စီမံကိုင်တွယ်မှုအောက်၌ ရှိခဲ့ကာ ဖီဖာ ကမ္ဘာ့ဖလား ဘောလုံးပြိုင်ပွဲကို ရှစ်ကြိမ်၊ ယူအေးဖာ ဥရောပဖလား ပြိုင်ပွဲကို သုံးကြိမ် အရည်အချင်းစစ် အောင်မြင်ခဲ့သည်။
၁၉၃၄ နှင့် ၁၉၆၂ ကမ္ဘာ့ဖလားများတွင် ဒုတိယဆုရရှိခဲ့၍ ၁၉၇၆ ဥရောပဖလားဘောလုံးပြိုင်ပွဲတွင် ချန်ပီယံဆုရခဲ့သည်။
၁၉၉၂ အဆုံးတွင် ချက်ကိုစလိုဗက်ကီးယားနိုင်ငံ ပြိုကွဲကာ ၁၉၉၄ ကမ္ဘာ့ဖလားအတွက် ခြေစစ်ပွဲကို အသင်းအနေဖြင့် ချက် နှင့် စလိုဗက် (RCS, ) ဟူ၍ ပါဝင်ယှဉ်ပြိုင်ခဲ့ပြီးနောက် အသင်းကို ဖျက်ခဲ့သည်။
မျက်မှောက်ခေတ်တွင် ချက်ကိုစလိုဗက်ကီးယား အမျိုးသား ဘောလုံးအသင်း၏ ဆက်ခံသူအဖြစ် ချက် အမျိုးသား ဘောလုံးအသင်းကို လက်ခံအသိအမှတ်ပြုထားသည်။
စလိုဗက်ကီးယားနိုင်ငံကိုမူ စလိုဗက် အမျိုးသား ဘောလုံးအသင်းမှ ကိုယ်စားပြုယှဉ်ပြိင်၏။
ကိုးကား ကဏ္ဍ:ချက်ကိုဆလိုဗားကီးယား အမျိုးသား ဘောလုံးအသင်း။
Redirect ချက်ကိုဆလိုဗားကီးယား အမျိုးသား ဘောလုံးအသင်း။
ချင်းတွင်းအောက်ပိုင်း စစ်ကိုင်းတိုင်းဒေကြီး၊ မုံရွာမြို့၏ အနောက်မြောက်ဘက် ၃၀ ကီလိုမီတာ (၂၀ မိုင်) အကွာတွင် တည်ရှိသည့် ပေါက်ကွဲထားသည့်မီးတောင်ဝ ၇ ခု သို့မဟုတ် ၈ ခုတို့ တည်ရှိသည့် ဒေသတစ်ခု ဖြစ်သည်။
ထိုမီးတောင်များသည် Pliocene ခေတ်နှောင်းပိုင်းနှင့် Pleistocene ခေတ်ကာလအချိန်များက ဖြစ်တည်ခဲ့ကြသည်။
မီးတောင်ဝများသည် မီးငြိမ်တောင်များ ဖြစ်ကြသည်။
စမစ်ဆိုနီယမ်အင်စတီကျု၏ ကမ္ဘာလုံးဆိုင်ရာမီးတောင်များအစီအစဉ်တွင် ပေါက်ကွဲမှုနှင့် ပတ်သက်သည့်အချက် မပြသထားပေ။
လွန်ခဲ့သည့် နှစ် ၁၀၀၀၀ အချိန်က မီးတောင်များဖြစ်သည်ဟု ဆိုထားသည်။
အဓိကပါဝင်သည့် ကျောက်အုပ်စုအမျိုးအစားများမှာ Basalt, Rhyolite, Dacite နှင့် Andesite တို့ ဖြစ်ကြသည်။
မီးတောင်ထိပ်ဝ သုံးခုမှ ၄ လေးခုသည် ရေကန်များ ဖြစ်နေကြပြီး ထိုအထဲမှ တစ်ခုသည် ချင်းတွင်းမြစ်၏ အရှေ့ဘက်တွင် တည်ရှိကာ အခြားကန်များသည် ချင်းတွင်းမြစ်၏ အနောက်ဘက်တွင် ဖြစ်သည်။
အရှေ့ဘက်ရှိ ကန်၏ အမည်မှာ တွင်းတောင်ဖြစ်ပြီး အခြားကန်များမှာ တောင်ပြောက်၊ တွင်းမနှင့် ရေကြာတို့ ဖြစ်ကြသည်။
ကန်များတွင် cyanobacteria စပီရူလိုင်းနား (တစ်ခါတရံ "စိမ်းပြာရေညှိ" ဟု ခေါ်) များ ရှင်သန်ပေါက်ရောက်လျက်ရှိသည်။
၎င်းတို့ကို ရိတ်သိမ်းကာ အခြောက်ခံပြီး ဆေးအဖြစ် ရောင်းချကြသည်။
၂၀၁၄ ခုနှစ် အကုန်တွင် မြန်မာနိုင်ငံအစိုးရက တွင်းတောင်ကန်ကို ယူနက်စကိုကမ္ဘာ့အမွေအနှစ်စာရင်းတွင် တင်သွင်းရန် စီစဉ်ခဲ့သည်။
ကိုးကား ကဏ္ဍ:စစ်ကိုင်းတိုင်းဒေသကြီး ကဏ္ဍ:မြန်မာနိုင်ငံရှိ မီးတောင်များ။
ဒေါ်အောင်ဆန်းစုကြည်သည် ၂၀၁၆ခုနှစ်မှ ၂၀၂၁ခုနှစ်အထိ နိုင်ငံတော်၏ အတိုင်ပင်ခံပုဂ္ဂိုလ်၊ ပြည်​ထောင်စုဝန်ကြီးရာထူးများဖြင့် အစိုးရအဖွဲ့များတွင် တာဝန်ထမ်းဆောင်ခဲ့သည်။
အစိုးရအဖွဲ့များ၏ ပူးတွဲခေါင်းဆောင်အနေဖြင့် နိုင်ငံတကာ အစည်းအဝေးများ တက်ရောက်ခြင်းနှင့် နှစ်နိုင်ငံ ချစ်ကြည်ရေးတို့အတွက် တရားဝင် နိုင်ငံတော်အဆင့် နိုင်ငံခြားခရီးစဉ်များ သွားရောက်ခဲ့သည်။
နိုင်ငံတော်၏ အတိုင်ပင်ခံပုဂ္ဂိုလ်အဖြစ် ပထမဆုံး နိုင်ငံခြားခရီးစဉ်အဖြစ် ၂၀၁၆ခုနှစ် မေလ ၇ရက်နေ့က သမ္မတဦးထင်ကျော်၏ လာအိုနိုင်ငံသို့ နိုင်ငံတော်အဆင့်ခရီးစဉ်တွင် အဖွဲ့ဝင်အဖြစ် လိုက်ပါခဲ့သည်။
thumb|​ဒေါ်​အောင်ဆန်းစုကြည်နှင့် အိန္ဒိယဝန်ကြီးချုပ် မိုဒီ ၂၀၁၆ စဉ်နိုင်ငံရက်စွဲမှတ်ချက်၁၇ မေသမ္မတဦးထင်ကျော်၏ ခရီးစဉ်တွင် အဖွဲ့ဝင်အဖြစ် လိုက်ပါ၂၂၃ - ၂၅ ဇွန်နိုင်ငံတော်အဆင့် ခရီးစဉ်၃၂၂ - ၂၇ ဇူလိုင်အာဆီယံနိုင်ငံခြား​ရေးဝန်ကြီးများ အစည်းအ​ဝေး တက်​ရောက်ရန်၄၁၇ ဩဂုတ်နိုင်ငံ​တော်အဆင့် ခရီးစဉ်၅၆ - ၈ စက်တင်ဘာအာဆီယံထိပ်သီးအစည်းအဝေး တက်ရောက်ရန်၆၁၀ - ၁၂ စက်တင်ဘာအ​မေရိကန်ခရီးစဉ်အတွင်း ​ခေတ္တဝင်​ရောက်။
ဝန်ကြီးချုပ် ထရီဇာ​မေနှင့် ​တွေ့ဆုံ။
၇၁၇ - ၂၅ စက်တင်ဘာအမေရိကန်သမ္မတ ဘာရက်အိုဘားမားနှင့် တွေ့ဆုံကာ ကုလသမဂ္ဂ အထွေထွေညီလာခံတွင် မိန့်ခွန်းပြောကြား၈၁၆ ​အောက်တိုဘာဘင်းမ်စတက် အစည်းအ​ဝေး တက်​ရောက်ရန်၉၂ - ၅ နိုဝင်ဘာနိုင်ငံ​တော်အဆင့်ခရီးစဉ်၁၀၃၀ နိုဝင်ဘာ - ၂ ဒီဇင်ဘာနိုင်ငံ​တော်အဆင့်ခရီးစဉ် ၂၀၁၇ စဉ်နိုင်ငံရက်စွဲမှတ်ချက်၁၂၈ - ၂၉ဧပြီ အာဆီယံထိပ်သီးအစည်းအ​ဝေးတက်​ရောက်ရန်၂​၃၀ ဧပြီ - ၁၀ ​မေနိုင်ငံ​တော်အဆင့် ခရီးစဉ်20pxဗာတီကန်နိုင်ငံ​တော်အဆင့် ခရီးစဉ်နိုင်ငံ​တော်အဆင့် ခရီးစဉ်ဗြိတိန်ဘုရင်မ အယ်လီဇဘက်၊ ချားလ်စ်မင်းသားတို့နှင့်​တွေ့ဆုံ၊ freedom of the City of London လက်ခံရယူ။
၃၁၃ - ၁၇ မေ ရပ်ဝန်းနှင့် ပိုးလမ်းမ ဖိုရမ် တက်​​ရောက်၄၄ - ၁၄ဇွန်နိုင်ငံ​တော်အဆင့် ခရီးစဉ်၅ ၅ ​အောက်တိုဘာဘရူနိုင်းဆူတန် ဟက်ဆာနယ် ဘိုကီးယက်၏ နန်းစံနှစ် ၅၀ပြည့်ပွဲ တက်ရောက်ရန်၆၉ - ၁၁ နိုဝင်ဘာအေးပက်အစည်းအ​ဝေး တက်​ရောက်ရန်၁၁ - ၁၅ နိုဝင်ဘာအာဆီယံထိပ်သီးအစည်းအ​ဝေးတက်​ရောက်ရန်၇၃၀ နိုဝင်ဘာ - ၂ ဒီဇင်ဘာအလုပ်သ​ဘော ခရီးစဉ် ၂၀၁၈ စဉ်နိုင်ငံရက်စွဲမှတ်ချက်၂၅ ဇန်နဝါရီအာဆီယံ - အိန္ဒိယ အစည်းအ​ဝေးတက်​ရောက်၁၇ မတ် အာ​ဆီယံ - ဩစတြေးလျ အစည်းအ​ဝေးတက်​ရောက်ရန်၁၉ - ၂၂ ဩဂုတ်နိုင်ငံ​တော်အဆင့်ခရီးစဉ်၁၁ - ၁၃ စက်တင်ဘာနိုင်ငံ​တော်အဆင့် ခရီးစဉ်၊ ကမ္ဘာ့စီးပွား​ရေးဖိုရမ် တက်​ရောက်​၅ အောက်တိုဘာနိုင်ငံ​တော်အဆင့်ခရီးစဉ်၊ မဲ​ခေါင် - ဂျပန် အစည်းအ​ဝေးတက်​ရောက်၁၂ - ၁၅ နိုဝင်ဘာအာဆီယံထိပ်သီးအစည်းအ​ဝေး တက်​ရောက်၂၉ နိုဝင်ဘာ - ၁ ဒီဇင်ဘာနိုင်ငံ​တော်အဆင့် ခရီးစဉ်၊ အာရှ -ပစိဖိတ် အစည်းအ​ဝေးတက်​ရောက် ၂၀၁၉ စဉ်နိုင်ငံရက်စွဲမှတ်ချက် ၂၆ ဧပြီရပ်ဝန်းနှင့် ပိုးလမ်းမ ဖိုရမ် တက်​​ရောက်၂၉ ဧပြီ - ၁ ​မေနိုင်ငံ​တော်အဆင့် ခရီးစဉ်20px ချက်ဇွန်နိုင်ငံ​တော်အဆင့် ခရီးစဉ်၅ - ၆ ဇွန်နိုင်ငံ​တော်အဆင့် ခရီးစဉ်၂၁ ဇွန်အာဆီယံထိပ်သီးအစည်းအ​​​ဝေး တက်​ရောက်ရန် ၂ - ၄ နိုဝင်ဘာအာဆီယံထိပ်သီးအစည်းအ​​​ဝေး တက်​ရောက်ရန်၂၅ နိုဝင်ဘာကိုရီးယား - အာဆီယံ - မဲ​ခေါင် အစည်းအ​​ဝေးများ တက်​ရောက်ရန်၁၀ - ၁၂ ဒီဇင်ဘာICJ သို့သွား​ရောက်​ဖြေရှင်းရန် ကိုးကား ကဏ္ဍ:အောင်ဆန်းစုကြည် ​အောင်ဆန်းစုကြည်။
ဖင်လန် အမျိုးသား ဘောလုံးအသင်း (, ) သည် ဖင်လန်နိုင်ငံကို ကိုယ်စားပြုယှဉ်ပြိုင်သော အမျိုးသားဘောလုံးအသင်းဖြစ်၍ ဖင်လန်ဘောလုံးအဖွဲ့ချုပ်၏ ကွပ်ကဲမှုအောက်တွင်ရှိသည်။
၁၉၀၄ မှစ၍ ဖီဖာအဖွဲ့ဝင်၊ ၁၉၅၇ မှစ၍ ယူအေးဖာအဖွဲ့ဝင် ဖြစ်လာခဲ့သည်။
အခြားဥရောပနိုင်ငံများကဲ့သို့မဟုတ်ဘဲ ရေခဲပြင်ဟော်ကီကစားနည်းသည် ဖင်လန်တွင် ရေပန်းစားသော အားကစားနည်းတစ်ရပ်ဖြစ်ကာ ဤအချက်ကြောင့်ပင် ဘောလုံးအားကစားက်ုညစိတ်ဝင်စားမှုနည်းပြီး ရလဒ်ကောင်းစွာလည်းမရရှိခဲ့သေးပေ။
ယူရို ၂၀၂၀ ပြိုင်ပွဲအထိ အဓိကပြိုင်ပွဲများတွင် ပါဝင်နိုင်ခဲ့ခြင်းမရှိခဲ့ချေ။
ဘောလုံးလောကတွင် မှေးမှိန်စွာဖြင့်တည်ရှိခဲ့သော ဆယ်စုနှစ်များစွာအပြီး ၂၀၀၀ ပြည့်နှစ်များမှစကာ တိုးတက်မှုများရှိလာကာ အထင်ကရ ဥရောပအသင်းများနှင့် ကစားရာ၌ ထင်ရှားသောရလဒ်များ ရရှိနိုင်ခဲ့ပြီး ၂၀၀၇ တွင် ဖီဖာအဆင့် ၃၃ အထိ ရရှိခဲ့ပေသည်။
ရလဒ်ကောင်းမရရှိခဲ့သော နှစ်အနည်းငယ်ကြာပြီးနောက် ၂၀၁၇ တွင် ဖီဖာအဆင့် ၁၁၀ အထိ ကျဆင်းခဲ့ရသည်။
ကိုးကား ကဏ္ဍ:ဖင်လန် အမျိုးသား ဘောလုံးအသင်း။
နော်ဝေ အမျိုးသား ဘောလုံးအသင်း (, or informally Landslaget) သည် နော်ဝေနိုင်ငံကိုယ်စားပြု အမျိုးသားဘောလုံးအသင်းဖြစ်၍ နော်ဝေဘောလုံးအဖွဲ့ချုပ်က ကွပ်ကဲသည်။
အိမ်ကွင်း၏အမည်မှာ ယူးလ်ဗောလ် (Ullevaal Stadion) ဖြစ်ကာ (လက်ရှိ)နည်းပြမှာ စတော့လ ဆုဘာကင် (Ståle Solbakken) ဖြစ်သည်။
၂၀၁၉ ဖေဖော်ဝါရီတွင် ဖီဖာအဆင့် ၄၈ ရှိခဲ့ပြီး နော်ဝေအသင်းသည် ကမ္ဘာ့ဖလားကို ၁၉၃၈၊ ၁၉၉၄ နှင့် ၁၉၉၈ တို့တွင် ပါဝင်ကစားခဲ့သည်။
ဥရောပဖလားပြိုင်ပွဲကိုမူ ၂၀၀၀ ခုနှစ်တွင် တစ်ကြိမ်သာ ယှဉ်ပြိုင်နိုင်ခဲ့၏။
ဆီနီဂေါလ် အမျိုးသား ဘောလုံးအသင်းကဲ့သို့ညနော်ဝေအသင်းသည် ဘရာဇီးအသင်းကို မရှုံးဖူးသော အသင်းတစ်သင်းဖြစ်၍ ၂ ပွဲနိုင်၊ ၂ ပွဲသရေ ရလဒ်ရရှိထားသည်။
ကိုးကား ကဏ္ဍ:နော်ဝေ အမျိုးသား ဘောလုံးအသင်း။
ပင်လယ်သေ နှင့် ဂျေရုစလင်မြို့ကြား တည်ရှိသော ပင်လယ်ရေမျက်နှာပြင်ပြ အမှတ်အသား။
ပျမ်းမျှပင်လယ်ရေမျက်နှာပြင် () (ပုံမှန်အသုံး: ပင်လယ်ရေမျက်နှာပြင်) ဆိုသည်မှာ ကမ္ဘာ့ရေထု မျက်နှာပြင်တစ်ခု (သို့) တစ်ခုထက်ပိုမိုသော ရေမျက်နှာပြင်များ၏ ပျမ်းမျှအမြင့်တစ်နေရာကို ဆိုလိုပြီး ထိုရေမျက်နှာပြင်မှ အမြင့်များကို တိုင်းတာလေ့ရှိသည်။
ကမ္ဘာသုံး ပျမ်းမျှရေမျက်နှာပြင်သည် ထောင်လိုက်အမှတ်တစ်နေရာဖြစ်၍ စံအားဖြင့် Geodetic datum (ကမ္ဘာ့နေရာများကို တိတိကျကျတိုင်းရန်အတွက် ရည်ညွှန်းဘောင်) ဟုခေါ်သည်။
ထိုရည်ညွှန်းဘောင်ကို ရေကြောင်းပြဇယားပါ "ရေ၏ အနက်ပြခြင်း" (chart datum) အဖြစ် မြေပုံရေးဆွဲခြင်း၊ ပင်လယ်ရေကြောင်းပြခြင်းတို့တွင် သုံးကြသည့်အပြင် လေကြောင်းတွင် "စံပင်လယ်ရေမျက်နှာပြင်" အဖြစ်သုံးစွဲကြသည်။
အမြင့်နေရာ၊ လေယာဉ်၏ ပျံသန်းနေသောအမြင့် စသည်များကို သတ်မှတ်ရန် လေထုဖိအားကို စံသတ်မှတ်ထားသည့် ပင်လယ်ရေမျက်နှာပြင်နေရာ၌ တိုင်းတာကြသည်။
ပုံမှန်နှင့် လွယ်ကူသည့် ပျမ်းမျှပင်လယ်ရေမျက်နှာပြင် စံသတ်မှတ်နည်းမှာ နေရာတစ်ခု၌ "ပျမ်းမျှ ဒီရေအကျနေရာနှင့် အတက်နေရာ၏ အလယ်မှတ်ဖြစ်သည်။
What is "Mean Sea Level"? (Proudman Oceanographic Laboratory). ပင်လယ်ရေမျက်နှာပြင်ကို များစွာသောအချက်များက အကျိုးသက်ရောက်မှုရှိပြီး ဘူမိဆိုင်ရာ အချိန်စဉ်ဆက်ပြသမှုစနစ်အရ ကြီးမားသော ရေမျက်နှာပြင်အပြောင်းအလဲများ ဖြစ်ပေါ်ခဲ့ကြသည်ဟု သိရသည်။
သို့သော်လည်း ၂၀/၂၁ ရာစုများတွင် ရာသီဥတုပြောင်းလဲခြင်းများကြောင့် ရေမျက်နှာပြင်ပြောင်းလဲသည်ဟု ယူဆနိုင်သည်။
ထိုရေမျက်နှာပြင်အပြောင်းအလဲကို ဂရုတစိုက်တိုင်းတာခြင်းများသည် လက်ရှိဖြစ်ပေါ်နေသော ရာသီဥတုပြောင်းလဲခြင်းများအကြောင်းကို ပို၍သိရှိစေနိုင်သည်။
"ပင်လယ်ရေမျက်နှာပြင်အထက်" (above sea level) ဟူသော ဝေါဟာရလည်း ရှိသေးကာ ယေဘုယျအားဖြင့် "ပျမ်းမျှ ပင်လယ်ရေမျက်နှာပြင် အထက်" (AMSL) ကို ဆိုလိုပေသည်။
ထို့နောက် အသုံးတစ်ခုရှိသေးပြန်သည်။
"မျက်မှောက်ခေတ် ပင်လယ်ရေမျက်နှာပြင် အထက်" (Above Present Sea Level) ဆိုသည့် စကားရပ်ဖြစ်ပြီး အတိတ်နှင့် ယနေ့ခေတ် ပင်လယ်ရေမျက်နှာပြင်များကို နှိုင်းယှဉ်ပြသပေးသည်။
ကိုးကား ကဏ္ဍ:ပင်လယ်ရေမျက်နှာပြင်။
အောက်စဖို့ဒ် သမဂ္ဂ အဖွဲ့အစည်း (; /အော့ခ်စ်ဖှာ့(ဒ်)/ ) သည် စကားရည်လုပွဲများကို ကျင်းပသည့် အဖွဲ့အစည်းဖြစ်၍ သာမန်အားဖြင့် "အောက်စဖို့ဒ် ယူနီယံ" အဖြစ်အသိများကာ အင်္ဂလန်နိုင်ငံ၊ အောက်စဖို့ဒ်မြို့တွင် အခြေစိုက်သည်။
မူလက အောက်စဖို့ဒ်တက္ကသိုလ်၏ အဖွဲ့ဝင်ဖြစ်ခဲ့သည်။
၁၈၂၃ တွင်တည်ထောင်ခဲ့ပြီး ဗြိတိန်၏ သက်တမ်းအရင့်ဆုံး ကျောင်းသားသမဂ္ဂတစ်ခုဖြစ်သည့်အပြင် ကမ္ဘာ့ဂုဏ်သိက္ခာအရှိဆုံး ပုဂ္ဂလိကကျောင်းသားများ၏ အဖွဲ့အစည်းများထဲက တစ်ခုလည်းဖြစ်ပေသည်။
Burns, John F. "Oxford Union girds for far-right debate Protesters vow 'anti- fascist' rally", International Herald Tribune, 27 November 2007. Retrieved 20 January 2009. ဤသမဂ္ဂသည် တက္ကသိုလ်နှင့် တသီးတခြားဖြစ်၍ အောက်စဖို့ဒ်တက္ကသိုလ် ကျောင်းသားများသမဂ္ဂနှင့်လည်း မတူပေ။
အောက်စဖို့ဒ်သမဂ္ဂသည် ကမ္ဘာပေါ်၌ ကျော်ကြားထင်ရှားသော နိုင်ငံရေးသမားများ၊ တက္ကသိုလ်ပညာရှင်များ၊ အနုပညာရှင်များစသည်တို့ကို ဖိတ်ကြား၍ တင်ဆက်ခြင်းများလည်းရှိရာ အမေရိကန်ပြည်ထောင်စု သမ္မတ ရော်နယ် ရေဂင်၊ ဂျင်မီ ကာတာ၊ ရစ်ချဒ် နစ်ခ်ဆန်၊ ဘီလ် ကလင်တန်၊ ဗြိတိသျှဝန်ကြီးချုပ်များဖြစ်သည့် ဝင်စတန် ချာချီ၊ မာဂရက် သက်ချာ၊ ဂျွန် မေဂျာ၊ ဒေးဗစ် ကင်မရွန်၊ ထရီဇာ မေ၊ ပါကစ္စတန်ဝန်ကြီးချုပ် အင်မရန် ခန်း၊ တက်ကြွလှုပ်ရှားသူ မာလ်ကမ် အက်ခ်စ် (Malcolm X) စသည့် နိုင်ငံရေးနယ်ပယ်မှသူများပါဝင်သကဲ့သို့ ၁၄ ဦးမြောက် ဒလိုင်းလားမား၊ မာသာ ထရီဆာ ကဲ့သို့သော ဘာသာရေးခေါင်းဆောင်များလည်း ပါဝင်သည့်အပြင် တက္ကသိုလ်ပညာရှင် ဂျော်ဒန် ပီတာဆန်၊ မော်ဂန် ဖရီးမန်း၊ အလက်ခ် ဘော့လ်ဒ်ဝင်၊ မာ့ခ် ဟာမီလ် စသည့်ရုပ်ရှင်သရုပ်ဆောင်များ၊ အယ်လ်တန် ဂျွန်၊ မိုက်ကယ် ဂျက်ဆင် စသည့် အဆိုတော်များ၊ ဘောလုံးသမား ဒီယဲဂို မာရာဒိုနာ၊ လက်ဝှေ့အကျော် မန်နီ ပါ့ခ်ယောင်း တို့လည်ပါဝင်သည်။
ကိုးကား ကဏ္ဍ:အင်္ဂလန်နိုင်ငံရှိ အဖွဲ့အစည်းများ။
အစ္စလာမ်ဘာသာ စွန္နသ်( ( ) သည်အစ္စလာမ်မစ်ပရောဖက် မိုဟာမက် ၏အစဉ်အလာများနှင့်အလေ့အကျင့်များဖြစ်သည်။
ဆွန္နသ်သည်မိုဟာမက်ခေတ်ရှိမွတ်စ်လင်မ်များအားလုံးတွေ့မြင်။
နောက်ဆက်တွဲမျိုးဆက်များသို့ထင်ရှားစွာပြသနိုင်ခဲ့သည်။
ဂန္ထဝင်အစ္စလာမ်သီအိုရီများအရ စွန္နသ်ကို (မှတ်တမ်းများ၊ အပြုအမူများ၊ ပြောဆိုချက်များ၊ နှုတ်ဆိတ်ခွင့်ပြုချက်များသို့မဟုတ် မိုဟာမက် ၏မထောက်ခံမှုများ) နှင့် ကုရ်အာန် ( အစ္စလာမ် စာအုပ်) တို့ဖြင့်မှတ်တမ်းတင်ထားသည်။
အစ္စလာမ်ဥပဒေ နှင့် ယုံကြည်ချက် / ဘာသာရေး ၏အဓိကအရင်းအမြစ်များဖြစ်သောမိုဟာမက် Brown, Rethinking tradition in modern Islamic thought, 1996: p.7 မှတစ်ဆင့်ထုတ်ဖော်ခဲ့သောဘုရားသခင့်ဖွင့်ဟချက် ( Wahy )။
ဆွန်နီဂန္ထဝင်အစ္စလာမ့်သီအိုရီကနေအသီးသီး၏ရှိသူများဖြစ်ကြသည် ရှီ ကြောင်းကိုင်ထားသူကိုမွတ်စလင် တကျိပ်နှစ်ပါးအီမာမ် အတွက် sunnah အနက်ကိုဘော်ပြလျက်, ဆူဖီ မိုဟာမက် Sunnah များ၏တန်ဖိုးများကိုကူးစက်ကြောင်းကိုင်ထားသူကို "ဆူဖီဆရာတစ်ဦးစီးရီးမှတဆင့်။
" မွတ်စ်လင်ယုံကြည်မှုအရ, မိုဟာမက်, မွတ်စ်လင်များအတွက်အကောင်းဆုံးစံနမူနာရှငျခဲ့ နှင့်ကျမ်းတော်မြတ်ကုရ်အာန်ထဲမှာအများအပြားကျမ်းပိုဒ်ကသူ့အမူအကျင့်စံပြကြေညာ, သူ့ကိုနာခံရန်သူ၏နောက်လိုက်ပညတ်ထားကြ၏။
Sunnah ဘယ်လိုဆုတောင်းတူအစ္စလာမ်ဘာသာအတွက်အဓိကဥပဒေများနှင့်ထုံးတမ်းအဘို့မသာတဲ့အခြေခံကိုထောက်ပံ့ပေး salat, ဒါပေမယ့်ထိုကဲ့သို့သောလက်သည်းသို့မဟုတ်တစ်မုတ်ဆိတ်၏သင့်လျော်သောအရှည်ဖြတ်ဖို့ရာအတွက်အမိန့်အဖြစ် "ပင်အများဆုံးသာမန်လှုပ်ရှားမှုများ" အဘို့။
Brown, Rethinking tradition in modern Islamic thought, 1996: p.1 အစ္စလာမ်မတိုင်မီကကာလ၌ သုန သည်ကောင်းသည်ဖြစ်စေဆိုးသည်ဖြစ်စေ“ ပြုမူကျင့်ကြံခြင်း” ကိုဆိုလိုသည်။
နှင့်သူ၏အဖော်များအပါအ ၀ င်အတိတ်ကာလကလူများချမှတ်ခဲ့သောကောင်းမွန်သောထုံးတမ်းစဉ်လာကိုရည်ညွှန်းသည်။
ထို့အပြင်တမန်တော်မြတ်၏ Sunnah သေချာပေါက် hadith နှင့်ဆက်စပ်မခံခဲ့ရပါဘူး။
Brown, Rethinking tradition in modern Islamic thought, 1996: p.10-12 ကိုးကား။
၂၀၀၉ ကပ္ပလီကျွန်းများငလျင် သည် အိန္ဒိယနိုင်ငံ၊ ကပ္ပလီကျွန်းများတွင် ဩဂုတ်လ ၁၁ ရက်၊ 19:55 UTC အချိန်တွင် ဖြစ်ပွားခဲ့သည့် ငလျင်တစ်ခု ဖြစ်သည်။
ပမာဏ 7.5 Mw ရှိသည်။
ဤငလျင်သည် ၂၀၀၄ ခုနှစ် အိန္ဒိယသမုဒ္ဒရာငလျင်နှင့်ဆူနာမီ ဖြစ်ပြီးအချိန်ကတည်းက ဆိုပါက ထိုဒေသတွင် အပြင်းထန်ဆုံးငလျင်ဖြစ်ခဲ့သည်။
ငလျင်ဗဟိုချက်သည် Port Blair မြို့၏ မြောက်ဘက် ၂၆၀ ကီလိုမီတာတွင် ဖြစ်သည်။
ငလျင်တုန်ခါမှုများကို အိန္ဒိယနိုင်ငံ အရှေ့တောင်ပိုင်း၊ ဘင်္ဂလားဒေ့ရှ်၊ မြန်မာနှင့် ထိုင်းနိုင်ငံများကပါ ခံစားခဲ့ရသည်။
ပစိဖိတ်ဆူနာမီသတိပေးစင်တာက အိန္ဒိယ၊ မြန်မာ၊ ဘင်္ဂလားဒေ့ရှ်၊ အင်ဒိုနီးရှားနှင့် ထိုင်းနိုင်ငံများကို ဆူနာမီစောင့်ကြည့်ရန် အသိပေးချက်ထုတ်ပြန်ခဲ့သည်။
သို့သော် နောက်ပိုင်းတွင် ၎င်းအသိပေးချက်ကို အဆင့်မြှင့်တင်ခဲ့သည်။
ပျက်စီးမှုများနှင် ထိခိုက်မှုများ မရှိခဲ့ပေ။
အဆောက်အဦများကို အသေးစားပျက်စီးမှုများသာ ဖြစ်ခဲ့သည်။
ဤငလျင်လှုပ်ခတ်နေသည့် တစ်ချိန်တည်းတွင်ပင် ၂၀၀၉ ရှိဇုအိုကငလျင် သည်လည်း ဂျပန်နိုင်ငံ၊ ဟွန်းရှူးကျွန်းတောင်ဘက်ပိုင်းတွင် လှုပ်ခတ်ခဲ့သည်။
ကိုးကား ကဏ္ဍ:မြန်မာနိုင်ငံတွင် ဖြစ်ပွားသော ငလျင်များ ကဏ္ဍ:အိန္ဒိယနိုင်ငံတွင် ဖြစ်ပွားသော ငလျင်များ။
၁၉၅၀ အာသံ - တိဘက် ငလျင် ("အာသံငလျင်" ဟုလည်း သိကြ) သည် ဩဂုတ်လ ၁၅ ရက်နေ့တွင် ဖြစ်ပွားခဲ့သည့် ငလျင်တစ်ခု ဖြစ်သည်။
ပမာဏ ၈.၆ ရှိခဲ့သည်။
ငလျင်ဗဟိုချက်သည် မစ်ရှ်မိတောင်တန်းများ (Mishmi Hills) တွင် ရှိခဲ့သည်။
ထိုတောင်တန်းများကို တရုတ်တို့က Qilinggong တောင်များ(祁灵公山) ဟု သိကြသည်။
ဤတောင်တန်းများသည် Kangri Garpo တောင်တန်းများ၏ တောင်ဘက်နှင့် ဟိမဝန္တာတောင်တန်းများ၏ အရှေ့ဘက်တွင် တည်ရှိသည်။
ထိုဒေသသည် McMahon Line ၏ တောင်ဘက်တွင် တည်ရှိကာ ယခုအခါတွင် Arunachal Pradesh ဟု သိကြပြီး တရုတ်နှင့် အိန္ဒိယအကြား အငြင်းပွားနေသည့် နေရာလည်း ဖြစ်သည်။
အိန္ဒိယစံတော်ချိန် အင်္ဂါနေ့၏ ညနေ ၇ နာရီ ၃၉ မိနစ်တွင် ဖြစ်ပွားခဲ့သည်။
ငလျင်ကြောင့် အာသံပြည်နှင့် တိဘက်ပြည်များတွင်ပါ ပျက်စီးခဲ့ရသည်။
ခန့်မှန်းခြေ လူပေါင်း ၄၈၀၀ သည် သေဆုံးခဲ့ရသည်။
ငလျင်သည် လှုပ်ခတ်သည့်အချိန်က ကျယ်လောင်သည့်ဆူညံသံများစွာဖြစ်ပေါ်ခဲ့သည်။
ထို့အပြင် ဤငလျင်သည် subduction ဖြစ်စဉ်ကြောင့် ဖြစ်သည်ထက် continental collision ဖြစ်စဉ်ကြောင့် ဖြစ်သည့်ငလျင်များထဲတွင် အကြီးဆုံးအဖြစ် မှတ်တမ်းဝင်ခဲ့သည်။
ဘူမိဗေဒဆိုင်ရာ ငလျင် ဤငလျင်သည် ဟိမဝန္တာတောင်တန်းများနှင့် Hengduan တောင်တန်းများအကြား တောင်ထူထပ်ကြမ်းတမ်းသည့် ဒေသများတွင် ဖြစ်ပွားခဲ့သသည်။
ငလျင်သည် တိဘက်နှင့် အိန္ဒိယအကြား McMahon လိုင်း၏ တောင်ဘက်တွင် တည်ရှိသည်။
ငလျင်ကြောင့် ဒေသနှစ်ခုစလုံးတွင် ပျက်စီးမှုများ ဖြစ်ခဲ့သသည်။
ဤငလျင်သည် ပမာဏ ၈.၆ ရှိကာ ငလျင်တိုင်းတာရေးစခန်းများစတင်ကတည်းက ဤငလျင်သည် အရေးအကြီးဆုံးငလျင်တစ်ခုအဖြစ် သတ်မှတ်ခဲ့ကြသည်။
ဤငလျင်သည် ၂၀ ရာစုတွင် လှုပ်ခတ်ခဲ့သည့် ငလျင်များထဲတွင် ခြောက်ခုမြောက်အကြီးဆုံး ဖြစ်သည်။
ထို့အပြင် ဤငလျင်သည် သမုဒ္ဒရာအတွင်း Subduction ဖြစ်စဉ်ဖြစ်ပွားမှုမရှိခဲ့သည့် အကြီးဆုံးငလျင်တစ်ခုလည်း ဖြစ်သည်။
ထိုအစား ဤငလျင်သည် ကျောက်ချပ်လွှာနှစ်ခု၏ Continental collision ဖြစ်စဉ်ကြောင့် ဖြစ်ပွားခဲ့သည်။
ငလျင်ကြီးပြီးနောက် လှုပ်ခတ်သည့် နောက်ဆက်တွဲငလျင်များသည် များစွာရှိခဲ့သည်။
ထိုငလျင်များထဲမှ အချို့သည် ပမာဏ ၆ နှင့် ထိုအထက် ရှိကြသည်ကို အဝေးနေရာများတွင် ရှိသည့် ငလျင်စခန်းများက သိကြသည်။
အိန္ဒိယငလျင်ဝန်ဆောင်မှုက ငလျင်လှုပ်ခတ်မှုကြောင့် ပထဝီသွင်ပြင်ဆိုင်ရာ ပြန့်နှံ့မှုများကို ဖြစ်စေခဲ့သည်ကာ အရှေ့လောင်ဂျီကျူ ၉၀ ဒီဂရီမှ ၉၇ ဒီဂရီ အထိ ဖြစ်သည်။
ငလျင်၏ ဗဟိုချက်သည် အရှေ့ပိုင်းမျဉ်း၏ အနီးအနားတွင် ရှိခဲ့သည်။
သက်ရောက်မှု ၁၉၅၀ အာသန် - တိဘက်ငလျင်သည် တိဘက်နှင့် အာသံ နှစ်ဖက်စလုံးတွင် ပျက်စီးမှုများကို ဖြစ်စေခဲ့သည်။
အာသံပြည်နယ်ဘက်တွင် သေဆုံးသူ ၁၅၂၆ ဦး ရှိခဲ့ပြီး တိဘက်တွင် ၃၃၀၀ ဦး ရှိခဲ့သည်။
စုစုပေါင်း သေဆုံးသူသည် ၄၈၀၀ ဦး ရှိခဲ့သည်။
ကယ်ဆယ်ရေးလုပ်ငန်းများကို တောထူထပ်သည့် ပတ်ဝန်းကျင်ဒေသများနှင့် Mishmi တောင်တန်းများ စသည့် ကျောက်တောင်ထူထဲသည့် ဒေသများတွင် လုပ်ဆောင်ခဲ့သည်။
အဘောတောင်တန်း (Abor) တွင်လည်း ရွာပေါင်း ၇၀ သည် ပျက်စီးခဲ့ရကာ လူပေါင်း ၁၅၆ ဦးသည် မြေပြိုမှုကြောင့် သေဆုံးခဲ့သည်။
မြေပြိုမှုကြောင့် Brahmaputra မြစ်၏ မြစ်လက်တက်များကို ပိတ်ဆို့သွားစေဲ့သသည်။
Dibang ချိုင့်ဝှမ်းဒေသတွင် မြေပြိုမှုကြောင့် ကန်တစ်ခုသည် ပျက်စီးမှုမရှိဘဲ ကွဲထွက်သွားခဲ့သည်။
သို့သော်လည်း အခြားတစ်ဖက်တွင် Subansiri မြစ်တွင် ရှစ်ရက်ကြာမြင့်ပြီနောက် ပွင့်သွားကာ အမြင့် ၇ မီတာရှိသည့် ရေလှိုင်းများကို ဖြစ်စေခဲ့သည်။
၎င်းရေလှိုင်များသည် ရွာများစွာကို နစ်မြုပ်သွားခဲ့ပြီး လူပေါင်း ၅၃၂ ဦးကို သေဆုံးစေခဲ့သည်။
ငလျင်လှုပ်ခတ်မှုသည် အာသံပြည်နယ်တွင် ပျက်စီးမှု ပိုမိုများပြားခဲ့သည်။
ပစ္စည်းဥစ္စာဆုံးရှုံးမှုများအရ ၁၈၉၇ ခုနှစ် ငလျင်ထက် ပိုမိုများပြားခဲ့သည်။
ပြင်းထန်စွာလှုပ်ခတ်ခဲ့သဖြင့် မြစ်များတွင် သဲများ၊ ရွှံနွံများ၊ သစ်ပင်များနှင့် အပျက်အစီးအစအနအားလုံးတို့သည် မြစ်အတွင်းတွင် ရောက်ရှိခဲ့ကာ မြစ်ရေမြင့်မားမှုများ ဖြစ်ပေါ်ခဲ့သသည်။
ငလျင်ဒဏ် ပြင်းထန်စွာခံစားခဲ့ရသည့် ဒေသကို ဝေဟင်မှ ကြည့်ရှုရာတွင် မြေမျက်နှာသွင်ပြင်သည် ကြီးမားစွာပြောင်းလဲမှုများ ဖြစ်ခဲ့သည်ဟု ဖော်ပြသည်။
၎င်းပြောင်းလဲမှုများသည် မြေပြိုမှုများစွာတို့ ဖြစ်ပေါ်ခဲ့ခြင်းကြောင့်ဖြစ်ကာ အချို့နေရာများကို မှတ်တမ်းတင်ဓာတ်ပုံရိုက်ကူးခဲ့သည်။
တိဘက်ပြည်တွင် Heinrich Harrer က ဖော်ပြသည်မှာ Lhasa တွင် ပြင်းထန်သော လှုပ်ခါမှုဖြစ်ပွားခဲ့ကာ ကမ္ဘာမှ ထိခိုက်ပွတ်တိုက်သည့် ကျယ်လောင်သည့်ဆူညံသံများလည်း ပေါ်ထွက်ခဲ့သည်ဟု ဆိုခဲ့သည်။
Lhasa တွင် ငလျင်ကြီးပြီးနောက်ဆက်တွဲ ငလျင်များကို ရက်များကြာအောင် ခံစားခဲ့ရသေးသည်။
တိဘက်ပြည် ၊ ရိမ (ယခုအခါ - Zayü မြို့)၊ ဖရန့်ကင်းဒွန်းရပ်ကွက်တွင် ပြင်းထန်စွာလှုပ်ခတ်ခြင်း၊ ပြင်းထန်သည့် မြေရွေ့လျားမှုများနှင့် မြစ်ရေများ မြင့်တက်လာခြင်း စသည်တို့ကို ကြုံတွေ့ခဲ့ရသည်။
ထိုအချိန်က မြန်မာနိုင်ငံမြောက်ပိုင်း၊ ပူတာအိုမြို့တွင် နေထိုင်လျက်ရှိသည့် အမေရိကန်သာသာနာပြု Helen Myers Morse သည် အဓိကလှုပ်ခတ်မှုနှင့် ပတ်သက်ပြီး စာများကို အိမ်တွင် ရေးသားခဲ့ရာ ငလျင်ကြီးပြီးနောက် ငလျင်ငယ်များ အကြိမ်ရေများစွာ လှုပ်ခတ်ခဲ့ပြီး ကမ္ဘာမြေကြီးဆီမှလည်း ဆူညံသံများ ထွက်ပေါ်လာခဲ့သည်ဟု ရေးသားထားသည်။
ငလျင်ကြီးအပြီး ရက်အနည်းငယ်အကြာ အနောက်ဘက်တွင် လှုပ်ခတ်ခဲ့သည့် ငလျင်များထဲမှ တစ်ခုသည် အာသံပြည်နယ်တွင် အဓိကငလျင်ကြီးထက်ပင် ပိုမိုကာ ပြင်းထန်ခဲ့သည်ကို ခံစားခဲ့ရသည်။
ဤငလျင်ကြီးပြီးနောက် လှုပ်ခတ်ခဲ့သည့်ငလျင်သည် ပိုမိုကာကြီးမားသည်ကို ဂျာနယ်လစ်သမားများသည် ယုံကြည်ခဲ့ကြရပြီး ထိုငလျင်သည်လည်း လှုပ်ခတ်ခဲ့သမျှ ငလျင်များအားလုံးတွင် အကြီးဆုံးဖြစ်ခဲ့သည်။
ဤငလျင်ဖြစ်ရပ်သည် ငလျင်၏ ပြင်းအားနှင့်ပမာဏတို့အကြား အရေးပါသည့် ပတ်သက်ဆက်နွယ်မှုဆိုင်ရာ ရှုပ်ထွေးမှု၏ ဥပမာတစ်ခု ဖြစ်ခဲ့သည်။
ကင်းဒွန်းရပ်ကွက်တွင် ပုံမှန်မဟုတ်သည့် အသံများကို ကြားခဲ့ရကာ ထိုအချိန်သည် အဓိကငလျင်သည် အခြားနေရာများတွင်ပါ လှုပ်ခတ်နေသည့်အချိန် ဖြစ်သည်။
Seiche လှိုင်းများသည် နော်ဝေနှင့် အင်္ဂလန်တို့မှ အဝေးနေရာမှ ဖြစ်ခဲ့သည်။
(p. 63–64.) အနာဂတ်ကာလ ခြိမ်းခြောက်မှုများ ၂၀၀၁ ခုနှစ် Bhuj ငလျင်ကို တုံ့ပြန်ရန်အတွက် ရေးသားခဲ့သည့် သိပ္ပံနယ်ပယ်ဆိုင်ရာ ဆောင်းပါးတစ်ခုတွင် ဟိမဝန္တာတောင်တန်းရှိ ၇၀ ရာခိုင်နှုန်းသော ငလျင်များသည် အင်အားအလွန်ပြင်းထန်ကြသည်။
ထိုခန့်မှန်းချက်များသည် ၁၉၅၀ ခုနှစ် Medog ငလျင်သည် ကြီးမားသည့်ငလျင်တစ်ခုအဖြစ် ဖြစ်ပွားခဲ့သည့်အချိန်မှ စကာ ထိုဒေသတွင် သမိုင်းတစ်လျှောက် လှုပ်ခတ်ခဲ့သည့် ငလျင်များ၏ မှတ်တမ်းများအရ ရှာဖွေတွက်ချက်ထားခြင်း ဖြစ်သည်။
၂၀၁၅ ခုနှစ်တွင် ဟိမဝန္တာတောင်တန်းတွင် ပမာဏ ၇.၈ ရှိသည့် ငလျင်တစ်ခု လှုပ်ခတ်ခဲ့ပြီး ငလျင်၏ ဗဟိုချက်သည် နီပေါနိုင်ငံအနောက်ပိုင်း ဝေးလံသည့်တစ်နေရာတွင် ဖြစ်သည်။
ပြင်ပလင့်များ At Khowang – A photo by Dhaniram Bora ကိုးကား ကဏ္ဍ:အိန္ဒိယနိုင်ငံတွင် ဖြစ်ပွားသော ငလျင်များ ကဏ္ဍ:မြန်မာနိုင်ငံတွင် ဖြစ်ပွားသော ငလျင်များ။
ဒါပါ ဟု အတိုကောက်ခေါ်သော ကာကွယ်ရေးအဆင့်မြင့်သုတေသနစီမံကိန်းများအေဂျင်စီ ( ) သည် စစ်တပ်မှသုံးနိုင်သည့် ဖွံ့ဖြိုးစနည်းပညာတို့ကို ပိုမိုတိုးတက်လာစေရန် ထောက်ပံ့ကူညီသော အမေရိကန်ကာကွယ်ရေးဝန်ကြီးဌာနအောက်ရှိ သုတေသနနှင့်ဖွံ့ဖြိုးရေးအေဂျင်စီတခု ဖြစ်၏။
၁၉၅၇ ခုတွင် ရုရှားတို့ စပွန္နစ်-၁ ကို လွှင့်နိုင်သည်နောက် အမေရိကန်သမ္မတ အိုက်ဆင်ဟဝှါက အဆင့်မြင့်သုတေသနစီမံကိန်းများအေဂျင်စီ၊ အာပါ ဟူ၍ ၁၉၅၈ ခု၊ ဖေဖော်ဝါရီလ ၇ ရက်တွင် စတင်လည်ပတ်စေသည်။
နောက် ကာကွယ်ရေးအောက်ရောက်ကာ ဒါပါဟု ဖြစ်လာ၏။
သင်ကြားရေးနယ်ပယ်၊ လုပ်ငန်းခွင်နယ်ပယ်နှင့် အစိုးရဝန်ထမ်းတို့ ပူးပေါင်းကာ ဒါပါသည် ထိပ်တန်းရောက် သိပ္ပံနှင့်နည်းပညာတို့ကို သုတေသနနှင့်ဖွံ့ဖြိုးရေးစီမံကိန်းများအဖြစ် ဆောင်ရွက်စေသည်။
စစ်ဘက်သုံးအတွက် ရည်ရွယ်သည်ထက် ပို၍လွန်သော မျှော်မှန်းချက်ထားရှိကာ လုပ်ကိုင်လေ့ရှိသည်။
စိန့်ဟျူးကောလိပ် () သည် အောက်စဖို့ဒ်တက္ကသိုလ်၌ ပါဝင်ဖွဲ့စည်းထားသော ကောလိပ်များထဲက တစ်ခုဖြစ်၍ မြို့လယ်ခေါင်၏ မြောက်ဘက်အလွန်၊ စိန့်မာဂရက်လမ်းပေါ်ရှိ ကျယ်သော နေရာတွင်တည်ရှိသည်။
၁၈၈၆ တွင် အဲလိဇဘက် ဝါ့ဒ်ဇ်ဝါ့သ် (Elizabeth Wordsworth) က အမျိုးသမီးကောလိပ်အဖြစ် တည်ထောင်ခဲ့ပြီး နှစ်တစ်ရာအကြာ ၁၉၈၆ တွင် ပထမဆုံး ကျောင်းသားများကို လက်ခံခဲ့သည်။
ကျောင်း၏ ကျယ်ဝန်း၍ နှစ်လိုဖွယ်ရှိသော ဥယျာဉ်များကြောင့် ဆွဲဆောင်မှုရှိသောကောလိပ်များထဲက တစ်ခုဖြစ်သည်။